Source: http://frf.ro/competitii-masculin/liga-3/seria-a-iva-ripensia-a-impiedicato-pe-csm-scolar-resita-sa-revina-la-sefia-clasamentului-id21779.html
Timestamp: 2017-04-24 17:01:51+00:00

Document:
SERIA A IV-A | Ripensia a împiedicat-o pe CSM Şcolar Reşiţa să revină la şefia clasamentului | LIGA 3
SERIA A IV-A | Ripensia a împiedicat-o pe CSM Şcolar Reşiţa să revină la şefia clasamentului
publicat Marti, 04 Aprilie 2017 • Mihai Andrieş	Foto: sporttim.ro
Doar două partide s-au disputat sâmbătă în cadrul etapei a 18-a, însă ambele cu implicaţii majore în lupta pentru promovarea în eşalonul secund. Capul de afiş a fost meciul de la Timişoara, dintre Ripensia şi CSM Şcolar, care ar fi putut consemna revenirea reşiţenilor pe locul întâi, după ce au fost detronaţi de Industria Galda, în urma victoriei de vineri de la Giarmata. Reşiţenii aveau nevoie de o victorie pe "Ciarda Roşie". însă cei care au marcat primii au fost gazdele, prin Vlădia.
La reluare, gruparea antrenată de Leo Doană avea să obţină un punct important, după ce Liuba a marcat din penalty, stabilind scorul final la 1-1. Rezultatul nu i-a mulţumit pe reşiţeni, care au rămas în clasament pe locul al treilea, la trei puncte de liderul Industria Galda şi la două de ocupanta locului secund, Naţional Sebiş
O altă pretendentă la promovare, Cetate Deva, a făcut la rândul său un pas greşit, pierzând meciul cu Performanţa Ighiu. Unicul gol al meciului a fost marcat de Marius Cristea, care a transformat un penalty, cu un minut înainte de fluierul de final al întâlnirii. Formația condusă de Mihai Manea a obținut prima victorie din retur, pe propriul teren, împotriva unei echipe ce venea după trei victorii la rând şi la care a revenit veteranul Ousmane Ndoye.
Millenium Giarmata - Industria Galda 1-3 (1-1)
Ifeany Anagor (16) / Andrei Cernea (15 - pen.), Daniel Lupşan (80, 85)
ACS Poli Timişoara II - Nuova Mama Mia Becicherecu Mic 2-0 (1-0)
Narcis Popan (44), Damir Totic (79)
Pandurii Târgu Jiu II - Unirea 1924 Alba Iulia 0-1 (0-0)
Ciprian Selagea (52 - pen.)
Naţional Sebiş - Gloria Lunca Teuz Cermei 4-0 (0-0)
Flavius Tulcan (55, 68), Dragoş Săulescu (73), Cristian Kilin (79)
CSM Lugoj - UTA Bătrâna Doamnă II 2-0 (0-0)
Bogdan Bozian (55), Dan Perju Silaghi (71)
Performanţa Ighiu - CNS Cetate Deva 1-0 (0-0)
Marius Cristea (89 - pen.)
Ripensia Timişoara - CSM Şcolar Reşiţa 1-1 (1-0)
Flavius Vlădia (27) / Alin Liuba (63 - pen.)
ACS Poli Timișoara II
Gl. Lunca Teuz Cermei
, ripensia
, csm scolar
, cetate deva
, ighiu

References: CSM 
 CSM 
 CSM 

CSM 
 CSM 
 csm